CELEX: 52016PC0684
Language: sl
Date: 2016-10-25
Title: Predlog SKLEP SVETA o stališču, ki se sprejme v imenu Evropske unije v ustreznih odborih Ekonomske komisije Združenih narodov za Evropo glede predlogov sprememb pravilnikov ZN št. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 in 129, glede predloga novega pravilnika ZN o sistemih za naknadno vgradnjo motorjev na kombinirano gorivo za težka vozila, glede predlogov sprememb globalnih tehničnih predpisov ZN št. 15 in 16, glede predloga za dva nova globalna tehnična predpisa ZN o postopku merjenja za dvo- ali trikolesna motorna vozila v zvezi z emisijami oziroma s sistemom za diagnostiko na vozilu ter glede predloga za novo resolucijo o skupnih specifikacijah za kategorije svetlobnega vira (R.E.4)

EVROPSKA KOMISIJA
            Bruselj, 25.10.2016
            COM(2016) 684 final
            2016/0341(NLE)
            Predlog
            SKLEP SVETA
            o stališču, ki se sprejme v imenu Evropske unije v ustreznih odborih Ekonomske komisije Združenih narodov za Evropo glede predlogov sprememb pravilnikov ZN št. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 in 129, glede predloga novega pravilnika ZN o sistemih za naknadno vgradnjo motorjev na kombinirano gorivo za težka vozila, glede predlogov sprememb globalnih tehničnih predpisov ZN št. 15 in 16, glede predloga za dva nova globalna tehnična predpisa ZN o postopku merjenja za dvo- ali trikolesna motorna vozila v zvezi z emisijami oziroma s sistemom za diagnostiko na vozilu ter glede predloga za novo resolucijo o skupnih specifikacijah za kategorije svetlobnega vira (R.E.4) 
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Ekonomska komisija Združenih narodov za Evropo (UN/ECE) na mednarodni ravni razvija usklajene zahteve, katerih namen je odpraviti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter pri teh vozilih zagotoviti visoko raven varnosti in varstva okolja.
            
            
               V skladu s Sklepom Sveta 97/836/ES z dne 27. novembra 1997 je Unija pristopila k Sporazumu UN/ECE o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“), v skladu s Sklepom Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“), pa je Unija pristopila k Vzporednemu sporazumu.
            
            
               Svetovni forum za usklajevanje pravilnikov o vozilih (UN/ECE WP.29) zaseda trikrat letno, in sicer marca, junija in novembra. Na vsakem zasedanju se zaradi upoštevanja tehničnega napredka sprejmejo novi pravilniki ZN, spremembe obstoječih pravilnikov ZN ali globalni tehnični predpisi ZN. Pred vsakim zasedanjem WP.29 te spremembe sprejme ena od šestih delovnih skupin, ki delujejo v okviru WP.29.
            
            
               Spremembe, dodatki in popravki se nato sprejemajo s končnim glasovanjem in kvalificirano večino pogodbenic na sklepčnem zasedanju WP.29. EU je v okviru WP.29 pogodbenica dveh sporazumov (sporazumov iz leta 1958 in leta 1998). Za vsako zasedanje WP.29 se pripravi sklep Sveta, t. i. „mega sklep“, ki vsebuje seznam pravilnikov, sprememb, dopolnil in popravkov ter Komisijo na vsakem zasedanju WP.29 pooblašča za glasovanje v imenu Unije.
            
            
               Ta sklep Sveta opredeljuje stališče Unije pri glasovanju o pravilnikih, spremembah, dodatkih in popravkih, predloženih v glasovanje na zasedanju WP.29 novembra 2016, ki bo organizirano med 14. in 20. novembrom 2016.
            
            
               •Skladnost z veljavnimi predpisi s področja zadevne politike
            
            
               Ta predlog dopolnjuje politiko Unije na področju notranjega trga za avtomobilsko industrijo in je popolnoma v skladu z njo.
            
            
               Sistem WP.29 krepi mednarodno harmonizacijo standardov za vozila. Pri tem cilju ima pomembno vlogo sporazum iz leta 1958, saj se proizvajalci EU lahko držijo skupnega sklopa homologacijskih predpisov, vedoč da bo njihov proizvod v državah pogodbenicah veljal za skladnega z nacionalno zakonodajo. Ta shema je omogočila, da je Uredba (ES) št. 661/2009 o splošni varnosti motornih vozil lahko razveljavila več kot 50 direktiv EU in jih nadomestila z ustreznimi pravilniki, razvitimi v skladu s sporazumom iz leta 1958.
            
            
               Podoben pristop je bil uporabljen tudi pri Direktivi 2007/46/ES, ki je nadomestila sisteme homologacije držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki ZN, in sicer kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru EU-homologacije.
            
            
               •Skladnost z drugimi politikami Unije
            
            
               Sistem WP.29 je povezan s politiko Unije o konkurenčnosti, na katero ta pobuda pozitivno vpliva. Ta predlog je tudi v skladu s prometno in energetsko politiko Unije, ki se v postopku priprave in sprejetja pravilnikov ZN v okviru sporazuma iz leta 1958 ustrezno upoštevata.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga za ta predlog je člen 114 v povezavi s členom 218(9) Pogodbe o delovanju Evropske unije.
            
            
               •Subsidiarnost
            
            
               Za mednarodne instrumente, kot so predlogi pravilnikov ZN, spremembe pravilnikov ZN in osnutki globalnih tehničnih predpisov, ter njihovo vključitev v sistem Unije za homologacijo motornih vozil lahko glasuje le Unija. S tem se preprečuje razdrobljenost notranjega trga ter zagotavljajo enaki okoljski in varnostni standardi po vsej Uniji. Zagotavljajo se tudi prednosti ekonomije obsega: proizvodi se lahko izdelujejo za celoten trg Unije in tudi za mednarodni trg ter jih ni več treba prilagajati za pridobitev nacionalne homologacije v vsaki državi članici.
            
         
         
            
               Predlog je zato skladen z načelom subsidiarnosti.
            
            
               •Sorazmernost
            
            
               
                  Ta sklep Sveta Komisijo pooblašča za glasovanje v imenu Unije in je v skladu s členom 5(1) Sklepa Sveta 97/836/ES sorazmeren instrument za določitev enotnega stališča Unije v UN/ECE pri glasovanju o predlaganih delovnih dokumentih na dnevnem redu zasedanja WP.29. Zato je ta predlog v skladu z načelom sorazmernosti, saj ne presega tistega, kar je nujno za zagotovitev cilja pravilnega delovanja notranjega trga ter hkrati visoke ravni javne varnosti in zaščite.
               
            
            
               •Izbira instrumenta
            
            
               Člen 218(9) PDEU zahteva, da Svet sprejme sklep o določitvi stališč, ki se v imenu Unije zastopajo v organu, ustanovljenem z mednarodnim sporazumom.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               Ni relevantno.
            
            
               •Posvetovanja z zainteresiranimi stranmi
            
            
               Ni relevantno.
            
            
               •Zbiranje in uporaba strokovnih mnenj
            
            
               Za ta predlog zunanje strokovno mnenje ni relevantno. Vendar je predlog pregledal Tehnični odbor za motorna vozila.
            
            
               •Ocena učinka
            
            
               Ta predlog ne more biti predmet ocene učinka, ker ni zakonodajen in ker alternativne možnosti politike niso na voljo ali mogoče.
            
            
               •Ustreznost in poenostavitev ureditve
            
            
               Pobuda ne vpliva na upravno breme, saj sklicevanje na spremembe v prilogi k „mega sklepu“ ne bo uvedlo novih obveznosti poročanja ali drugih upravnih obveznosti za podjetja, vključno z MSP. Pravzaprav se namerava doseči zmanjšanje upravnega bremena, saj uporaba zahtev, ki so harmonizirane na svetovni ravni, proizvajalcem omogoča, da homologacijsko dokumentacijo o sistemih in sestavnih delih predložijo tako v EU kot na izvoznih trgih pogodbenic sporazuma iz leta 1958, ki so zunaj EU.
            
            
               Predlog ima zelo pozitiven učinek na konkurenčnost avtomobilske industrije EU in mednarodno trgovino. Sprejemanje mednarodno usklajenih predpisov o vozilih s strani trgovinskih partnerjev EU velja za najboljši način za odpravo netarifnih ovir za trgovino in za odprtje ali razširitev dostopa do trga za evropska avtomobilska podjetja.
            
            
               •Temeljne pravice
            
            
               Predlog nima posledic za varstvo temeljnih pravic.
            
            
               4.PRORAČUNSKE POSLEDICE
            
         
         
            
               Ta pobuda nima proračunskih posledic.
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               Ni relevantno.
            
            
               •Obrazložitveni dokumenti (za direktive)
            
            
               Ni relevantno.
            
            
               •Natančnejša pojasnitev posameznih določb predloga
            
            
               Ta predlog opredeljuje stališče Unije pri glasovanju o 
            
            
               –spremembah pravilnikov ZN št. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 in 129; 
            
            
               –predlogu za nov pravilnik ZN o sistemih za naknadno vgradnjo motorjev na kombinirano gorivo za težka vozila;
            
            
               –predlogih sprememb globalnih tehničnih predpisov ZN št. 15 in 16; 
            
            
               –predlogih dveh novih globalnih tehničnih predpisov ZN o postopku merjenja za dvo- ali trikolesna motorna vozila v zvezi emisijami oziroma s sistemom za diagnostiko na vozilu; in 
            
            
               –predlogu nove resolucije o skupnih specifikacijah za kategorije svetlobnega vira (R.E.4).
            
            
               2016/0341 (NLE)
            
            
               Predlog
            
            
               SKLEP SVETA
            
            
               o stališču, ki se sprejme v imenu Evropske unije v ustreznih odborih Ekonomske komisije Združenih narodov za Evropo glede predlogov sprememb pravilnikov ZN št. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 in 129, glede predloga novega pravilnika ZN o sistemih za naknadno vgradnjo motorjev na kombinirano gorivo za težka vozila, glede predlogov sprememb globalnih tehničnih predpisov ZN št. 15 in 16, glede predloga za dva nova globalna tehnična predpisa ZN o postopku merjenja za dvo- ali trikolesna motorna vozila v zvezi z emisijami oziroma s sistemom za diagnostiko na vozilu ter glede predloga za novo resolucijo o skupnih specifikacijah za kategorije svetlobnega vira (R.E.4) 
            
            
               SVET EVROPSKE UNIJE JE −
            
            
               ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
            
            
               ob upoštevanju predloga Evropske komisije,
            
         
         
            
               ob upoštevanju naslednjega:
            
            
               (1)Unija je v skladu s Sklepom Sveta 97/836/ES
                  1
                pristopila k Sporazumu Ekonomske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi navedenih predpisov („Revidiran sporazum iz leta 1958“).
            
            
               (2)Unija je v skladu s Sklepom Sveta 2000/125/ES
                  2
                pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“).
            
            
               (3)Direktiva 2007/46/ES Evropskega parlamenta in Sveta
                  3
                je nadomestila sisteme homologacije držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN), kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru EU-homologacije.
            
            
               (4)Ob upoštevanju izkušenj in tehničnega razvoja je treba zahteve v zvezi z nekaterimi elementi ali lastnostmi, ki so zajete v pravilnikih ZN št. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 in 129 ter globalnih tehničnih predpisih ZN št. 15 in 16, prilagoditi tehničnemu razvoju.
            
            
               (5)Za določitev enotnih določb o homologaciji sistemov za naknadno vgradnjo motorjev na kombinirano gorivo za težka vozila bi bilo treba sprejeti nov pravilnik ZN. 
            
            
               (6)Za določitev enotnih tehničnih določb o postopku merjenja za dvo- ali trikolesna motorna vozila v zvezi z emisijami oziroma s sistemom za diagnostiko na vozilu bi bilo treba sprejeti dva nova globalna tehnična predpisa.
            
            
               (7)Za določitev enotnih določb o skupni specifikaciji kategorij svetlobnega vira bi bilo treba sprejeti novo resolucijo (R. E. 4).
            
            
               (8)Zato je primerno, da se oblikuje stališče, ki se glede sprejetja zgoraj navedenih aktov ZN v imenu Unije zastopa v ustreznih odborih UN/ECE, in sicer v upravnem odboru Revidiranega sporazuma iz leta 1958 ter izvršilnem odboru Vzporednega sporazuma –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v upravnem odboru Revidiranega sporazuma iz leta 1958 ter izvršilnem odboru Vzporednega sporazuma v obdobju med 14. in 20. novembrom 2016, je, da se glasuje za predloge iz Priloge k temu sklepu.
            
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) (UL L 346, 17.12.1997, str. 78).
               
               
                  
                     (2)
                  Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).
               
               
                  
                     (3)
                  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 25.10.2016
            COM(2016) 684 final
            PRILOGA
            k
            predlogu Sklepa Sveta
            o stališču, ki se sprejme v imenu Evropske unije v ustreznih odborih Ekonomske komisije Združenih narodov za Evropo glede predlogov sprememb pravilnikov ZN št. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 in 129, glede predloga novega pravilnika ZN o sistemih za naknadno vgradnjo motorjev na kombinirano gorivo za težka vozila, glede predlogov sprememb globalnih tehničnih predpisov ZN št. 15 in 16, glede predloga za dva nova globalna tehnična predpisa ZN o postopku merjenja za dvo- ali trikolesna motorna vozila v zvezi z emisijami oziroma s sistemom za diagnostiko na vozilu ter glede predloga za novo resolucijo o skupnih specifikacijah za kategorije svetlobnega vira (R.E.4)
            
               
         
         
            
               PRILOGA
            
            
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        Predlog Dopolnila 25 k spremembam 02 Pravilnika št. 7 (pozicijske svetilke, zavorne svetilke in gabaritne svetilke)
                     
                  
                  
                     
                        ECE/TRANS/WP.29/2016/75
                     
                  
               
                     
                        Predlog Dopolnila 8 k spremembam 06 Pravilnika ZN št. 16 (varnostni pasovi, ISOFIX in i-Size)
                     
                  
                  
                     
                        ECE/TRANS/WP.29/2016/98
                     
                     
                        in neuradni dokument WP.29-170-04
                     
                  
               
                     
                        Predlog sprememb 07 Pravilnika ZN št. 16 (varnostni pasovi, ISOFIX in i-Size)
                     
                  
                  
                     
                        ECE/TRANS/WP.29/2016/99 
                     
                  
               
                     
                        Predlog Dopolnila 45 k spremembam 03 Pravilnika ZN št. 37 (žarnice z žarilno nitko)
                     
                  
                  
                     
                        ECE/TRANS/WP.29/2016/76
                     
                  
               
                     
                        Predlog Popravka 2 k Reviziji 3 Pravilnika ZN št. 44 (sistemi za zadrževanje otrok)
                     
                  
                  
                     
                        ECE/TRANS/WP.29/2016/100
                     
                  
               
                     
                        Predlog Dopolnila 12 k spremembam 04 Pravilnika ZN št. 44 (sistemi za zadrževanje otrok)
                     
                  
                  
                     
                        ECE/TRANS/WP.29/2016/101
                     
                  
               
                     
                        Predlog Dopolnila 12 k spremembam 04 Pravilnika ZN št. 44 (sistemi za zadrževanje otrok)
                     
                  
                  
                     
                        ECE/TRANS/WP.29/2016/102
                     
                  
               
                     
                        Predlog Dopolnila 10 k spremembam 01 Pravilnika ZN št. 45 (čistilniki žarometov) 
                     
                  
                  
                     
                        ECE/TRANS/WP.29/2016/77
                     
                  
               
                     
                        Predlog Dopolnila 4 k spremembam 04 Pravilnika ZN št. 46 (naprave za posredno gledanje)
                     
                  
                  
                     
                        ECE/TRANS/WP.29/2016/89
                     
                  
               
                     
                        Predlog Dopolnila 17 k spremembam 04 Pravilnika ZN št. 48 (vgradnja svetlobnih in svetlobno-signalnih naprav) 
                     
                  
                  
                     
                        ECE/TRANS/WP.29/2016/78
                     
                  
               
                     
                        Predlog Dopolnila 10 k spremembam 05 Pravilnika ZN št. 48 (vgradnja svetlobnih in svetlobno-signalnih naprav) 
                     
                  
                  
                     
                        ECE/TRANS/WP.29/2016/79
                     
                  
               
                     
                        Predlog Dopolnila 8 k spremembam 06 Pravilnika ZN št. 48 (vgradnja svetlobnih in svetlobno-signalnih naprav) 
                     
                  
                  
                     
                        ECE/TRANS/WP.29/2016/80
                     
                  
               
                     
                        Predlog Dopolnila 19 k spremembam 01 Pravilnika ZN št. 53 (vgradnja svetlobnih in svetlobno-signalnih naprav za vozila kategorije L3)
                     
                  
                  
                     
                        ECE/TRANS/WP.29/2016/81
                     
                  
               
                     
                        Predlog Dopolnila 1 k spremembam 02 Pravilnika ZN št. 53 (vgradnja svetlobnih in svetlobno-signalnih naprav za vozila kategorije L3)
                     
                  
                  
                     
                        ECE/TRANS/WP.29/2016/82
                     
                  
               
                     
                        Predlog sprememb 04 Pravilnika ZN št. 78 (zavorni sistemi (vozila kategorije L)) 
                     
                  
                  
                     
                        ECE/TRANS/WP.29/2016/114 in neuradni dokument
                     
                     
                        GRRF-82-06
                     
                  
               
                     
                        Predlog Dopolnila 2 k spremembam 03 Pravilnika ZN št. 80 (trdnost sedežev in njihova pritrdišča (avtobusi))
                     
                  
                  
                     
                        ECE/TRANS/WP.29/2016/103
                     
                  
               
                     
                        Predlog Dopolnila 8 k spremembam 06 Pravilnika ZN št. 83 (emisije vozil kategorij M1 in N1)
                     
                  
                  
                     
                        ECE/TRANS/WP.29/2016/108
                     
                  
               
                     
                        Predlog Dopolnila 4 k spremembam 07 Pravilnika ZN št. 83 (emisije vozil kategorij M1 in N1)
                     
                  
                  
                     
                        ECE/TRANS/WP.29/2016/109
                     
                  
               
                     
                        Predlog sprememb 01 Pravilnika ZN št. 86 (vgradnja svetlobnih in svetlobno-signalnih naprav za kmetijska vozila)
                     
                  
                  
                     
                        ECE/TRANS/WP.29/2016/83
                     
                  
               
                     
                        Predlog Dopolnila 18 k Pravilniku ZN št. 87 (svetilke za dnevno vožnjo)
                     
                  
                  
                     
                        ECE/TRANS/WP.29/2016/84
                     
                  
               
                     
                        Predlog Dopolnila 12 k prvotni različici Pravilnika ZN št. 99 (svetlobni viri, ki delujejo na principu električnega praznjenja v plinu)
                     
                  
                  
                     
                        ECE/TRANS/WP.29/2016/85
                     
                  
               
                     
                        Predlog sprememb 06 Pravilnika ZN št. 105 (vozila za cestni prevoz nevarnega blaga)
                     
                  
                  
                     
                        ECE/TRANS/WP.29/2016/90
                     
                  
               
                     
                        Predlog Dopolnila 5 k spremembam 04 Pravilnika ZN št. 107 (splošna konstrukcija avtobusov)
                     
                  
                  
                     
                        ECE/TRANS/WP.29/2016/91
                     
                  
               
                     
                        Predlog Dopolnila 6 k spremembam 05 Pravilnika ZN št. 107 (splošna konstrukcija avtobusov)
                     
                  
                  
                     
                        ECE/TRANS/WP.29/2016/92
                     
                  
               
                     
                        Predlog Dopolnila 6 k spremembam 06 Pravilnika ZN št. 107 (splošna konstrukcija avtobusov)
                     
                  
                  
                     
                        ECE/TRANS/WP.29/2016/93
                     
                  
               
                     
                        Predlog Dopolnila 1 k spremembam 07 Pravilnika ZN št. 107 (splošna konstrukcija avtobusov)
                     
                  
                  
                     
                        ECE/TRANS/WP.29/2016/94
                     
                  
               
                     
                        Predlog Dopolnila 5 k spremembam 01 Pravilnika ZN št. 110 (vozila, ki za pogon uporabljajo stisnjen zemeljski plin/utekočinjen zemeljski plin)
                     
                  
                  
                     
                        ECE/TRANS/WP.29/2016/95
                     
                  
               
                     
                        Predlog Dopolnila 9 k Pravilniku ZN št. 121 (označevanje naprav za upravljanje, kontrolnih svetilk in kazalnikov)
                     
                  
                  
                     
                        ECE/TRANS/WP.29/2016/96
                     
                  
               
                     
                        Predlog Dopolnila 1 k spremembam 01 Pravilnika ZN št. 121 (označevanje naprav za upravljanje, kontrolnih svetilk in kazalnikov)
                     
                  
                  
                     
                        ECE/TRANS/WP.29/2016/97
                     
                  
               
                     
                        Predlog Dopolnila 6 k prvotni različici Pravilnika št. 128 (svetlobni viri s svetlečimi diodami (LED))
                     
                  
                  
                     
                        ECE/TRANS/WP.29/2016/86
                     
                  
               
                     
                        Predlog Popravka 2 k Pravilniku ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2016/104
                     
                  
               
                     
                        Predlog Dopolnila 5 k Pravilniku ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2016/105
                     
                  
               
                     
                        Predlog Dopolnila 1 k spremembam 01 Pravilnika ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2016/106
                     
                  
               
                     
                        Predlog sprememb 02 Pravilnika ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2016/107
                     
                  
               
                     
                        Predlog novega pravilnika o enotnih določbah o homologaciji sistemov za naknadno vgradnjo motorjev na kombinirano gorivo za težka vozila, ki jih je treba namestiti na težke dizelske motorje in težka vozila
                     
                  
                  
                     
                        ECE/TRANS/WP.29/2016/110
                     
                  
               
                     
                        Predlog osnutka resolucije o skupnih specifikacijah za kategorije svetlobnega vira (R.E.4)
                     
                  
                  
                     
                        ECE/TRANS/WP.29/2016/111
                     
                  
               
                     
                  
                  
                     
                  
               
                     
                        Predlog Spremembe 1 globalnega tehničnega predpisa ZN št. 15 (svetovno usklajeni postopki preskušanja lahkih vozil)
                     
                  
                  
                     
                        ECE/TRANS/WP.29/2016/68
                     
                  
               
                     
                        Predlog Spremembe 1 globalnega tehničnega predpisa ZN št. 16 (pnevmatike)
                     
                  
                  
                     
                        ECE/TRANS/WP.29/2016/117
                     
                  
               
                     
                        Predlog novega globalnega tehničnega predpisa ZN o postopku merjenja za dvo- ali trikolesna motorna vozila, kar se tiče diagnostike na vozilu
                     
                  
                  
                     
                        ECE/TRANS/WP.29/2016/112
                     
                  
               
                     
                        Predlog novega globalnega tehničnega predpisa ZN o postopku merjenja emisij iz okrova ročične gredi in emisij zaradi izhlapevanja za dvo- ali trikolesna motorna vozila z motorjem z notranjim zgorevanjem
                     
                  
                  
                     
                        ECE/TRANS/WP.29/2016/66